Yrjö Liipola

**Uuno Yrjö Gabriel Liipola** (22. elokuuta 1881 Koski Tl &ndash; 26. maaliskuuta 1971 Koski Tl) oli suomalainen kuvanveistäjä. Hänet tunnetaan etenkin lukuisten monumenttiveistosten tekijänä.

## Elämä
Liipolan vanhemmat olivat maanviljelijä Henrik Gabriel Ali-Liipola ja Wilhelmiina Tilkanen. Maanviljelysneuvos Selim Liipola oli hänen veljensä.

Yrjö Liipola opiskeli kuvanveistoa Turun piirustuskoulussa ja Firenzen taideakatemiassa sekä Berliinissä ja Pariisissa. Hän muutti Suomesta Unkariin osallistuttuaan kutsuntojen vastaiseen toimintaan kotikunnassaan Koskella. Unkarissa hän maalasi  lukuisia muotokuvia aristokraateista.

Merkittävimpiä hänen Unkarin kauden sadasta muotokuvastaan ovat arkkiherttua Josef Franzin (1895–1957) ja tämän puolison Saksin prinsessa, kuningas Friedrich August III:n tyttären Anna Monika Pian (1903–1976), arkkipiispa, kreivi Zichyn muotokuva (Pécsin yliopisto) sekä buurisodassa kaatuneen kreivi Wassin muistomerkki Budapestissa. Yrjö Liipola teki myös useita yksityisiä hautamuistomerkkejä.

Kun vielä keisari Franz Josef osti hänen pronssiveistoksensa, ja kun hänen *Vaaniskelija*-pronssiveistoksensa oli saanut Venetsian biennaalissa erinomaiset arvostelut ja se oli ostettu Unkarin valtion kokoelmiin, hänet hyväksyttiin täysivaltaisena jäsenenä maan taiteilijapiireihin. Samanaikaisesti hän esiintyi kuvanveistäjänä myös Helsingissä ja Berliinissä.

Suomeen Liipola palasi unkarilaisen puolisonsa kanssa vuonna 1934, jossa he asettuivat asumaan rakennuttamaansa renessanssityyliseen huvilaan Kauniaisissa. 

Taiteilijan uransa ohella Yrjö Liipola toimi Suomen konsulina Unkarissa ja Unkarin konsulina Suomessa. Hän myös käänsi unkarilaista kirjallisuutta suomeksi. Hänelle myönnettiin professorin arvonimi vuonna 1952. Vuonna 1956 Liipola lahjoitti taidekokoelmansa entiselle kotikunnalleen Koskelle Tl, missä kokoelma on esillä sitä varten perustetussa Yrjö Liipolan taidemuseossa.

Liipolan kunniaksi on nimetty tie, Yrjö Liipolan tie, Kauniaisissa. Kesällä 2009 Budapestin Vörösmarty-aukiolla paljastettiin Liipolan muistolaatta.

## Töitä

Yrjö Liipolan tunnettuja teoksia ovat muiden muassa seuraavat:

* Huutolaispoika, 1901
* Vaaniskelija, Budapest 1906
* Vapaussodan sankaripatsas, Loimaa 1921
* Vapaussodan sankaripatsas, Lapua 1921
* Vapaudenpatsas 1922, Joensuu
* Vapautettu Karjala 1922, Kustaa Hiekan museo, Tampere
* Oskar Merikannon hautapatsas, Helsinki 
* *[[Tellervo, Tapion tytär (Diana)|Tellervo, Tapio tytär]]* (*Diana*), Helsinki 1928
* *Metsän poika*, Viipuri 1932
* Josef Julius Wecksellin patsas, Turku 1934
* Ylösnousemus, Tampere
* Suomen Vapaudenpatsas, Vaasa 1938
* Kurun haaksirikon muistomerkki, Tampere 1940
* Uuno Kailaan hautapatsas Helsinki 1940 
* Hj. Nortamon patsas, Pori 1941 
* Työn patsas, Lahti 1946 
* Vanhan ylioppilastalon sankarimuistomerkki 1946 
**Paimenpoika*, Tampere 1947 
* Merenkulkuneuvos Eriksonin hautapatsas, Maarianhamina 1948
* Presidentti J. K. Paasikivi, Helsinki
* Pietari Brahen patsas 1954, Kajaani
* Rypäletyttö, Helsinki
* Kustaa Hiekan rintakuva, Kustaa Hiekan museo, Tampere

Lisäksi Liipola on tehnyt mm. Halikon (1921), Kauniaisten (1941), Kosken Tl (1947), Loimaan (1948), Lapuan, Liedon (1949), Perniön (1942), Rajamäen ja Turun (1923) sankaripatsaat.

Liipolan suunnittelema rintakuva silloisesta pankinjohtaja Kyösti Kalliosta oli esillä Helsingin taidehallin avajaisnäyttelyssä vuonna 1928. Teos on Liipolan Unkarin kaudelta. 	
978-951-862-209-6

## Kirjallista tuotantoa
* *Aurinkoista Unkaria*. WSOY 1934
* *Vaellusvuosiltani : Muistelmia 1*. WSOY 1956, näköispainos Yrjö Liipolan museosäätiö 2001

## Suomennoksia
* Kálmán Mikszáth : *Vanha heittiö*. Otava 1922
* Géza Gárdonyi : *[[Egerin tähdet|Egerin tähdet : Gergely Bornemisszan elämä]]* ; osat 1-2. WSOY 1926-1927
* Zsigmond Móricz : *Pysy hyvänä kuolemaan asti* : nuorisoromaani ; unkarinkielestä suom. Yrjö Liipola. Otava 1927
* Rodion Markovits : *Siperian varuskunta* : muistelmaromaani ; unkarinkielestä suom. Yrjö Liipola. WSOY 1930

## Kuvia teoksista

Tiedosto:Yrjö Liipola 1918 muistomerkki Hirvikoski.JPG|Vuoden 1918 sankaripatsas, 1921, Loimaa.
Tiedosto:Lapua 1918 muistomerkki 1.jpg|*1918 vapaussodan sankarien muistomerkki*, 1921, Lapua.
Tiedosto:Kuvanveistäjä Yrjö Liipolan veistos Heräävä voima Ateneumin luona - N2085 (hkm.HKMS000005-000001iu).jpg|Heräävä voima, Helsinki
Tiedosto:Kuhmoinen 1918 muistomerkki 1.jpg|*Sankarimuistomerkki*, 1922, Kuhmoinen.
Tiedosto:Yrjö Liipola Vapaudenpatsas 1923.jpg|*[[Vapaudenpatsas (Joensuu)|Vapaudenpatsas]]*, 1923, Joensuu.
Tiedosto:Vuoden 1918 sankarimonumentti Yrjö Liipola 1.JPG|* Vuoden 1918 sankarimonumentti*, 1924, Turku.
Tiedosto:Kyösti Kallion rintakuva by Yrjö Liipola Tasavallan presidentin esittelysalissa Valtioneuvoston linnassa 2020-02-07.jpg|*Kyösti Kallion rintakuva*, 1926, Helsinki.
Tiedosto:Yrjo Liipola Tellervo Tapion tytar 1928.jpg|*Tellervo, Tapion tytär (Diana)*, 1928, Helsinki.
Tiedosto:Josef Julius Wecksellin patsas, Turku.JPG|*[[Josef Julius Wecksellin patsas]]*, 1934, Turku
Tiedosto:Yrjo Liipola Kustaa Hiekan muistomerkki 1938.JPG|*Kustaa Hiekan muistomerkki*, 1938, Laitila.
Tiedosto:Suomen Vapaudenpatsas by Liipola 1.JPG|*[[Suomen Vapaudenpatsas]]*, 1938, Vaasa.
Tiedosto:Yrjö Liipola Kustaa Hiekan rintakuva 1939 Tampere.jpg|*Teollisuusneuvos [[Kustaa Hiekka|Kustaa Hiekan]] rintakuva*, 1939, Tampere.
Tiedosto:Kurun haaksirikon muistomerkki.JPG|*Kurun haaksirikon muistomerkki*, 1940, Tampere.
Tiedosto:Grani sankari mm by Yrjö Liipola.JPG|*Sankaripatsas*, 1942, Kauniainen.
Tiedosto:Yrjo Liipola Tyon patsas 1946.jpg|*Työn patsas*, 1946, Lahti.
Tiedosto:Hj Nortamo patsas Pori.jpg|*Hj. Nortamon patsas*, 1946, Pori.
Tiedosto:Halikko sankarimuistomerkki.JPG|*Lumipukuinen sotilas*, Halikon sankarimuistomerkki, 1947, Salo.
Tiedosto:Paimenpoika-patsas.jpg|*Paimenpoika*, 1947, Tampere.
Tiedosto:KoskiTL sankarimuistomerkki.JPG|*Sankarimuistomerkki*, 1948, Tl. Koski.
Tiedosto:Lieto sankarimuistomerkki.JPG|*Liedon sankarimuistomerkki*, 1948, Lieto.
Tiedosto:Loimaa sankarimuistomerkki.JPG|*Sotaanlähtö*, 1948, Loimaa.
Tiedosto:Lapua sankarimuistomerkki.JPG|*1939-1945 talvi- ja jatkosodan sankarien muistomerkki*, 1949, Lapua.
Tiedosto:Perniön sankarimuistomerkki.jpg|*Vapauden uhri*, Pernion sankarimuistomerkki, 1950, Salo.
Tiedosto:Per Brahe Kajaani.jpg|*[[Pietari Brahen patsaat#Kajaani|Pietari Brahen patsas]]* 1954, Kajaani.
Tiedosto:Yrjö Liipola Adolf Törngrenin rintakuva 1954.jpg|*[[Adolf Törngren]]in rintakuva*, 1954, Tampere.
Tiedosto:Yrjö Liipola Gustaf August Wasastjernan rintakuva 1954.jpg|*[[Gustaf August Wasastjerna]]n rintakuva*, 1954, Tampere.
Tiedosto:Yrjo Liipola John Nurmisen rintakuva 1971.JPG|*John Nurmisen rintakuva*, 1971 (1948), Rauma.
Tiedosto:Kauppaneuvos Fabian Klingendahlin muistomerkki.JPG|*Kauppaneuvos Fabian Klingendahlin muistomerkki*, 1972 (1952), Tampere.


## Lähteet

## Aiheesta muualla
* Kuvanveistäjä Yrjö Liipola ulkomaalaisen silmin, Suomen Kuvalehti, 19.08.1939, nro 33, s. 14, Kansalliskirjaston digitaaliset aineistot